Communitas » Maandag 4 Maart : Die regter se uitspraak
TuisbladBlogs-Communitas Nuusperspektief Maandag 4 Maart : Die regter se uitspraak
Laat ek nog `n voorbeeld gee en daar is baie meer. Ons almal is dit eens dat die huidige vlakke van geweld teen vroue en kinders onaanvaarbaar is. Tog is kundiges dit eens dat ’n reuse persentasie van hierdie gevalle vermy kon gewees het as ons drankmisbruik en dwelms in ons samelewing uitskakel. So nou is die vraag: waarteen gaan ons opstaan? Natuurlik is geweld teen vroue en kinders ’n simptoom van veel meer as drank en dwelms, maar wat gaan ons doen om regtig die probleem aan te spreek? En wie is die skuldiges as ons dit nie doen nie? Dit klink my of versuim en/of nalatigheid ewe strafbaar is voor die reg.
Ja, die breuklyne lê diep. Weet ons wat tans by die platinummyne van Rustenburg aangaan? Gooi duisende enkellopende mans, vroue sonder inkomste en heenkome en hemelhoë vigsstatistiek in die gebied, in een pot en jou verbeelding neem vrye teuels.
Of kom ons praat oor wat die Bybel “die wortel van alle kwaad noem”. Jare gelde het Julius Nyerere die volgende gesê: “Mense word inhalig en hou vas aan geld as hulle begin twyfel of die samelewing nog `n gelukkige toekoms vir al sy inwoners bied” (vry vertaal). Dalk is dit waar van wit en swart Suid-Afrika vandag. Mense word inhalig as die gemeenskap bankrot is.
Geen enkele instansie kan die morele krisis alleen oplos nie. Dit sal by my en jou moet begin. Dit sal in ons ouerhuise moet begin. In kerklike taal: ons het herlewing nodig. Gaan luister `n slag weer na John Lennon se “Mother” soos gesing deur Barbara Streisand. Jy sal dit op YouTube kry. Luister fyn en jy sal die rou emosies van baie kinders hoor. Ja, die breuklyne lê diep.